Treba otimati radost danima što bježe

 Otimati RADOST danima što bježe? kakvu radost, kad je sve oko tebe bol, patnja i mučenje samoga sebe i svih drugih oko tebe. Nije dobro biti tužan. Kad si tužan, mučiš sebe i sve oko sebe. Pričaš ljudima zašto si tužan, što te boli, zašto patiš.

 Ispričaš najboljem prijatelju što ti je, on te posluša i pokuša te utješiti (što mu, naravno, ne uspijeva). Tada (budući da svi zbog nečega pate) on ispriča tebi što je u njegovoj duši pa ti njega pokušaš utješiti (što, naravno, ni tebi ne uspijeva). Tada imaš dvostruku nevolju na duši, a i tvoj prijatelj ima dvostruku nevolju na duši. Kada legneš, postaješ toga svjestan te si opet tužan. Opet tražiš prijatelja... Magični krug se zatvara. Svi ljudi pate, svi pokušavaju sakriti svoju patnju. Netko je jači pa dublje potisne svoje mračne osjećaje, netko je slabiji pa ulazi u prije spomenuti magični krug.

 Postoji mnogo razloga za radost, ali neki od njih opet vode k tuzi. Na primjer ljubav. Kada si zaljubljen, nitko ti nije ravan, svi su "niža vrsta". Ali (pogotovo kod mlađih naraštaja) ljubav prestaje. Nema goreg osjećaja na svijetu od osjećaja odbačenosti. Nitko te ne razumije, nitko ti ne može pomoći. Ovaj svijet je beskrajna tuga, bol i mučenje samoga sebe i svih oko sebe. Treba otimati radost danima što bježe? A što je to RADOST?

 Josip Patačko, 4.b

 2001./02.